Вино ще се лее в стария град в Пловдив :: Travel News
Начало » Събития » Вино ще се лее в стария град в Пловдив
Вино ще се лее в стария град в Пловдив
27 Април 2019, 10:01 0
Отбрано вино ще се лее в Стария град през уикенда 11-12 май, съобщават от Съвета по туризъм. Дефиле „Вино и гурме“ популяризира българското вино и кухня и развива винения, кулинарния и културния туризъм в Пловдив вече пет поредни години.
Миналата година фестивалът регистрира рекорден брой участници – над 8000 души. Символичното откриване на пролетния сезон на виното ще се състои на 11.05.2019 от 11:00 ч. в началото на Стария град, още тогава започват и дегустациите.
Всеки желаещ да се наслади на виното може да закупи карнетки с жетони, които се продават пред или във всяка къща, в която се предлага дегустация. Всеки жетон дава право на една дегустация. Ако се купят „наедро”, 4 жетона излизат 3 лева, а 12 жетона – 9 лева, пише Марица.